Furaha ya mjukuu

FURAHA YA MJUKUU

Siku ikawa bado haifika. Lakini dalili zote zikaashiria kuwa mjukuu wake
yuu karibu kuingia dunia. Mama mkwe akawa na furaha teletele. Kicheko
nacho kikazidi kule jikoni. Alikuwa anaandaa mapochopocho mle jikoni.

Nami nikawa kitako na baba yangu mle sebuleni. Gumzo hapa na pale kuhusu
kile na hiki. Huku tukikingoja chajio. Hapo ndipo wazo kuhusu mgeni
tuliyemgonja kwa hamu alikuwa karibu kufika. Baba akawa na wasia wake
kwangu. Wasia wa safari iliyokuwa mbele yetu.

"Mwanaangu unapata kofia ya pili. Ya kwanza ilikuwa kuwa mme. Na ya pili
sasa ni kuwa baba. Hivi ndiyo vyeo vyako sasa." Alinena baba. Alinieleza
kwamba ni vyeo ambavyo wengi waliridhia wasivipate. Hususan, vile hivyo
vyeo huja na majukumu chungu mzima. Baba akanihadithia vile yeye
alivyohangaika wakati mama alijifungua ndugu yangu. Japo maisha
yalimwendea mrama, alijitahidi. Baba akaniambia kuwa vijibaba vya siku
hizi havipendi majukumu.

Hata hivyo, hakusita kunifahamisha kuhusu furaha. Furaha ya kujaliwa
kumpata mtoto. Isitoshe mtoto mvulana. Akanieleza mtoto atakapofika,
uhusiano wetu utaathirika kidogo. Lakini mimi kama mume lazima nijenge
uhusiano huo. Akinikumbusha kuwa mtoto ni tunda tu la ndoa. Nasi ni
shina.

Kabla gumzo letu liishe, tulisikia wito kutoka chumbani. Moyo
akanidunda. Nakawa na hofu kidogo. Haikuwa kawaida mke wangu kuita kwa
sauti hio. Kwa kawaida, sauti yake ilikuwa nyororo. Lakini hio ilijaa
uchungu. Nilijipa moyo. Nikajitosa mle chumba. Hapo ndipo kulichwea
kwangu kuwa hali haitakuwa hali tena. Mke wangu alikuwa anajigaragara
kitandani. Ulionekana kuwa kwenye uchungu mwingi. Nilistaajabu. Nikakosa
la kusema. Nilisimama hapo nikimwangilia. Hapo ndipo mama yangu aliingia
chumbani kwa kishindo.

Mshangao haukiniacha. Mama hakushughulika naye. Yeye akaanza kuzipanga
nguo za mjukuu wake. Mola atunusuru, tulikuwa tumezinunua kabla. Mke
wangu alipozidi kujigaragaza, huzuni ukaanza kuniingia. Akawa ni kama
mtu amaingiwa na pepo. Kwa muda mfupi, blangeti na shuka zilikuwa chini.
Ilibidi niingilie kati. Mama akaniambia usitie shaka. Mke wako bado yu
mbali kujifungua. Angekuwa karibu, ningekuambia. Hapo nilijitia nguvu.
Ni nani asiyeamini ya mkunga.

Ilipofika mida ya saa tisa usiku, mama aliniarifu twende hospitali.
Aliniamru nikatumie njia yenye mashimoshimo. Nami nikatii bila swali.
Huko barabarani, aliniambia niendeshe gari kwa mwendo wa kasi. Sikuona
umuhimu wowote. Akawa ndiye mkuu, nami ikabidi nitii amri tena.
Alitueleza kuwa hio ingemsaidi ajifungue kwa haraka.

Safari ikawa si tamu tena. Lakini bila shaka, kimo chetu kilikuwa hapo
hospitali. Tulipofika, wahudumu wa afya walitulaki. Wakamuelekeza mke
kwenye wadi ya wajauzito wengine. Mama naye akaandamana naye. Mimi
nilibakia kumuandikisha na kulipia ada walizozihataji. Japo mama alikuwa
naye, moyoni nilijawa na sala. Nilkimuombea Mola amujalie mtoto mzima.
Hata hivyo pia yeye awe mzima baada ya safari hio ndefu.

Baada ya kumalizana na sekritari, niliarifiwa nisubiri hadi
natakapohitajika. Nilirudi kwenye gari. Bado mawazo yamefanya kichwa
changu uwanja wa kuchezea. Wazo likanijia kusikiliza mzuki. Hapo ndipo
nilijipata nimelala, nisijifahamu.

Niligutushwa kwa usingizi na mama mzazi. Alikuja na tabasamu kuu kwenye
uso wake. "Nina habari njema," nakavutiwa na huo mwanzo. "Mjukuu
ashapatikana, na tunamshukuru Maulana." Huo ndio uliokuwa usia wa mama.
Lakini machozi nayo hayakumwaacha. Hapo nikajua hali s hali tena.
Akanieleza kuwa mke wangu hakuwa kwenye hali njema. Alinishawishi niwe
na subira. Kwani madaktari walikuwa wametia fora kuhakisha anapata
nafuu. Tulikaa hospitali kwa muda wa wiki mbili. Alipopata nafuu,
tulirudi nyumbani na kupiga sherehe.